Page:Musical garland.pdf/8

8 Then come, thou fairest of the fair?

Those wantn smiles, O let me share!

And, by thy bounteous self I sware,

No love but thine my heart shall know. 



Maggy Lauther.

Wha wou'dna be in love

Wi‘ bonny Maggy Lauther,

A piper met her gaun through Fife,

He spier'd what was't they ca‘d her;

Right scornfully she answered him,

Begone you hallan shaker,

Jog on your gate you blather-skate.

My name is Maggy Lauther.

Maggy quo' he now by my bags,

I'm fidging fain to see thee,

Sit down by me my bonny bird,

Indeed I winna steer thee;

For I'm a piper to my trade,

My name is Rob the Ranter,

The lasses loup as they were daft,

When I blaw up my chanter.

Piper quo' Meg hae ye your bags,

Or is your drone’s in order,

Gif ye be Rob we've heard of you,

Live ye upo' the border.

The kintra a‘ baith far and near,

Has heard of Rob the Ranter,

I'll shake my foot wi‘ right good will,

Gin ye blaw up your chanter.